b'\n_START_ARTICLE_\nKopa\xc4\x8d z vedri\n_START_PARAGRAPH_\nKopa\xc4\x8d z vedri (angle\xc5\xa1ko Bucket-wheel excavator, BWE) je vrsta bagra, ki se uporablja v odprtih kopih. Deluje kontinuirano za izkop velikih koli\xc4\x8din razsutega materila kot je premog. Odstrani lahko tudi vrhnjo plast zemlje in drobnega kamenja za dostop do premoga, ni pa primeren za izkop trdnega materiala. Nem\xc5\xa1ki Bagger 293 je najve\xc4\x8dje kopensko vozilo sploh._NEWLINE_V 1950. letih sta dve nem\xc5\xa1ki podjetji naro\xc4\x8dili zelo velike kopa\xc4\x8de za kopanje lignita blizu Kolna, Nem\xc4\x8dija. Kolo z vedri je imelo premer 16 metrov. Vozilo je imelo te\xc5\xbeo 5.000 ton in dol\xc5\xbeino 180 metrov. Za premikanje je imelo name\xc5\xa1\xc4\x8dene gosenice._NEWLINE_Kopa\xc4\x8di z vedri, zgrajeni v 1990ih, kot je Bagger 293, so visoki do 96 metrov, 225 metrov dolgi in te\xc5\xbeki 14200 ton. Kolo z vedri ima premer ve\xc4\x8d kot 20 metrov z 20 vedri (vsako ima kapaciteto 15 kubi\xc4\x8dnih metrov). Lahko operirajo v ekstremnih pogojih pri nizkih temperaturah do -45 \xc2\xb0C ._NEWLINE_TAKRAF Bagger 293 je sposoben izkopati 240.000 kubi\xc4\x8dnih metrov materiala na dan. Izkopani material se odvaja po teko\xc4\x8dem traku. Bagri so zaradi velikosti sestavljeni na mestu kopa.'